ຍຸດທະສາດຂອງທ່ານໂອບາມາ ໃນການຮັບມືກັບ ການລຸກຮືຂຶ້ນ ຂອງຊາວອາຣັບ ແມ່ນໄດ້ຜົນດີ (ເບິ່ງວີດີໂອ)
ພວກນັກວິເຄາະເວົ້າວ່າ ການຕອບຮັບແບບລະມັດລະວັງ ຂອງປະທານາທິບໍດີ ບາຣັກ ໂອບາມາ ຕໍ່ການລຸກຮືຂຶ້ນ ໃນລະດູບານໃໝ່ຂອງຊາວອາຣັບນັ້ນ ແມ່ນໄດ້ຜົນ.
ການຕອບຮັບແບບລະມັດລະວັງຂອງປະທານາທິບໍດີບາຣັກໂອບາມາ ຕໍ່ການລຸກຮືຂຶ້ນຂອງ ປະຊາຊົນໃນທົ່ວພາກຕາເວັນອອກກາງ ແລະອາຟຣິກາເໜືອນັ້ນ ມັກຈະໄດ້ຮັບການຕຳໜິ ຕິຕຽນຢູ່ເລື້ອຍໆ ແຕ່ນຶ່ງປີ ຫຼັງຈາກການປະທ້ວງໃນລະດູບານໃໝ່ຂອງຊາວອາຣັບເລີ່ມຂຶ້ນ ນັ້ນພວກນັກຊ່ຽວຊານກ່ຽວກັບຂົງເຂດບາງຄົນກ່າວວ່າ ຍຸດທະສາດຂອງລັດຖະບານສະຫະ ລັດໃຫ້ຜົນກຸ້ມຄ່າ Dan Robinson ຜູ້ສື່ຂ່າວຂອງວີໂອເອປະຈຳທຳນຽບຂາວມີລາຍງານ ກ່ຽວກັບເລື່ອງນີ້ ເມື່ອວັນທີ 17 ທັນວາປີ 2010 ຜ່ານມາ ນາຍ Mohamed Bouaziz ຄົນຂາຍເຄື່ອງ ແຄມທາງທີ່ປະເທດ Tunisia ໄດ້ເອົາໄຟຈູດເຜົາໂຕເອງເພື່ອເປັນການປະທ້ວງຕໍ່ນະໂຍ ບາຍຂອງລັດຖະບານ ແລະໄດ້ເສຍຊີວິດໃນເວລາຕໍ່ມາ ຊຶ່ງກາຍເປັນຕົວເລັ່ງໃຫ້ເກີດປະຕິ ກິລິຍາໃນທາງທີ່ບໍ່ຄາດຄິດທີ່ໄດ້ນໍາໄປສູ່ການປະຕິວັດໃນຕູນີເຊຍ ແລະການລຸກຮືຂຶ້ນຂອງ ຊາວອາຣັບທີ່ເອີ້ນກັນວ່າ ລະດູບານໃໝ່ຂອງອາຣັບນັ້ນ ພາຍໃນໄລຍະບໍ່ເທົ່າໃດເດືອນ ການປະທ້ວງກໍໄດ້ລະເບີດຂຶ້ນ ຢູ່ທີ່ປະເທດອີຈິບ ເຢເມນ ບາຫ໌ເຣນແລະຊີເຣຍ ປະທານາທິບໍດີອີຈິບໄດ້ຖືກຂັບໄລ່ອອກຈາກອຳນາດ ແລະມາຮອດທ້າຍປີ ຈອມຜະເດັດການຂອງລີເບຍ ມວມມາ ກາດດາຟີກໍໄດ້ຖືກຂ້າຕາຍ ສະຫະລັດແລະອົງການເນໂຕ້ໄດ້ໃຫ້ການສະໜັບສະໜຸນທາງອາກາດເພື່ອປົກປ້ອງຄຸ້ມຄອງ ພົນລະເຮືອນຈາກການບຸກໂຈມຕີຂອງກຳລັງລັດຖະບານໃນລີເບຍ ແຕ່ການລຸກຮືຂຶ້ນໃນລະດູບານໃໝ່ຂອງຊາວອາຣັບແມ່ນຍາກທີ່ຈະທຳນາຍໄດ້ ຜູ້ນຳຫຼາຍ ຄົນ ທັງທີ່ເປັນມິດແລະບໍ່ເປັນມິດກັບສະຫະລັດໄດ້ຖືກໂຄ່ນລົ້ມ ແລະມາຈົນເຖິງເດືອນພຶດ ສະພາທ່ານໂອບາມາຈຶ່ງໄດ້ເອົາທ່າທີແບບໜັກແໜ້ນຂອງສະຫະລັດເຂົ້າຂ້າງຊາວອາຣັບທີ່ ທຳການປະທ້ວງ ທ່ານໂອບາມາເວົ້າວ່າ ການໃຫ້ຄວາມສະໜັບສະໜຸນ ຂອງສະຫະລັດໃນທີ່ສຸດຕໍ່ການ ລຸກຮືຂຶ້ນໃນລະດູບານໃໝ່ຂອງ ຊາວອາຣັບ ແມ່ນໄດ້ພາໃຫ້ມີ ການຕຳໜິຕິຕຽນວ່າ ລັດຖະ ບານສະຫະລັດ ບໍ່ໄດ້ໃຫ້ການ ສະໜັບສະໜຸນຢ່າງພຽງພໍ ຕໍ່ ພວກປະທ້ວງຊາວອີຣ່ານໃນ ປີ 2009 ແຕ່ທ່ານ Walter ຈານສອນວິຊາກິດຈະການຕ່າງ ປະເທດພາສາແລະວັນນະຄະດີ ທີ່ວິທະຍາໄລ Bard ກ່າວວ່າ ບັນດາປະທານາທິບໍດີຂອງສະ ຫະລັດມັກຈະປະເຊີນກັບການ ຕັດສິນໃຈທີ່ຍຸ່ງຍາກ ເວລາໃດ ມີການປະຕິວັດກ່ຽວຂ້ອງນຳ ສາດສະດາຈານ Mead ເວົ້າວ່າ ທ່ານໂອບາມາໄດ້ອີງນະໂຍບາຍຂອງສະຫະລັດຕາມຫຼັກການແກນກາງທີ່ສຳຄັນເຊັ່ນຄັດຄ້ານ ຕໍ່ການໃຊ້ຄວາມຮຸນແຮງ ສົ່ງເສີມສິດທິມະນຸດສາກົນແລະສິດທິຂອງປະຊາຊົນໃນການເລືອກ ເອົາຜູ້ນຳຂອງພວກເຂົາເຈົ້າ ການປະຕິບັດດັ່ງກ່າວຂອງທ່ານໂອບາມາ ຖືກຕ້ອງຫຼືບໍ່? ທ່ານ Kurt Werthmuller ນັກ ຄົ້ນຄວ້າທີ່ສູນກາງອິດສະຫຼະພາບທາງດ້ານສາສະໜາຂອງສະຖາບັນ Hudson ກ່າວວ່າຖືກ ຕ້ອງທີ່ສຸດ ທ່ານ Werthmuller ເວົ້າວ່າ ສ່ວນທ່ານ Sam Tadros ນັກຄົ້ນຄ້ວາອີກທ່ານນຶ່ງ ຈາກສະຖາບັນ Hudson ກ່າວວ່າ ເຖິງແມ່ນທ່ານໂອບາມາໄດ້ດຳເນີນການຢ່າງຖືກຕ້ອງ ທີ່ບໍ່ໄດ້ເອົາທ່າທີນຶ່ງດຽວແບບກວມ ລວມກໍຕາມ ແຕ່ເຫດການຕ່າງໆທີ່ໄດ້ມີການປ່ຽນແປງຢ່າງວ່ອງໄວນັ້ນ ບາງຄັ້ງກໍເປັນສິ່ງ ຂັບດັນນະໂຍບາຍຂອງລັດຖະບານ ທ່ານ Tadros ເວົ້າວ່າ ທ່ານ Tadros ແລະພວກນັກຊ່ຽວຊານກ່ຽວກັບພູມີພາກຄົນອື່ນໆກ່າວເຕືອນວ່າ ເຫດການ ຢູ່ໃນພາກຕາເວັນອອກກາງ ແມ່ນສ່ວນນຶ່ງຂອງການຫັນປ່ຽນໃນໄລຍະຍາວຊຶ່ງມີຄວາມສ່ຽງ ຕ່າງໆ ຮວມທັງຄວາມເປັນໄປໄດ້ໃນການມີອຳນາດເພີ່ມຂຶ້ນຂອງກຸ່ມສາສະໜາອິສລາມນິຍົມ ແນວທາງເດີມຢູ່ໃນອີຈິບ ແລະຄວາມເປັນໄປໄດ້ໃນການເກີດສົງຄາມກາງເມືອງຢູ່ໃນຊີເຣຍ ພວກທ່ານເວົ້າວ່າ ຂັ້ນຕອນການຫັນປ່ຽນທີ່ວ່ານີ້ ຈະດຳເນີນໄປເປັນເວລາຫຼາຍສິບປີແລະຍັງ ຈະສືບຕໍ່ເປັນບັນຫາທ້າທາຍສຳລັບປະທານາທິບໍດີຂອງສະຫະລັດອີກຫລາຍໆຄົນຢູ່